Diari Oficial de la Generalitat Valenciana


Sumari del DOGV 3610, del 22-10-1999 (1999/8800)

Informació pública de les modificacions puntuals del Pla General Municipal d'Ordenació vigent.
----------------------------------------------------------------------------------------------

### Dades del document

Número de DOGV
:   3610

Data del DOGV
:   22-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8800


Organisme emissor
:   Ajuntament d'Alacant

Tipus de document
:   Anunci

Informació pública de les modificacions puntuals del Pla General Municipal d'Ordenació vigent. [1999/Q8800]
  
El Ple de l'Ajuntament, en la sessió del dia 14 de setembre de 1999, va acordar sotmetre a exposició pública, pel termini d'un mes, les modificacions puntuals següents del Pla General Municipal d'Ordenació vigent.
  
A) Modificacions relatives a l'ordenació detallada en sòl urbà.
  
- Adaptació de l'ordenació del sòl urbà de la zona de segona residència de Rambutxar al traçat de l'autovia central Alacant-Alcoi.
  
- Alineació de la via parc entre el carrer de la Mare de Déu de la Vall i les vies fèrries.
  
- Obertura d'un vial entre els carrers de Víctor de la Serna i de l'Àguila.
  
- Obertura d'un vial transversal a l'avinguda de la Baronia de Polop.
  
- Alineació del carrer de Sant Llorenç.
  
- Alienació de la cantonada dels carrers del Mestre Alonso i de Somosierra (via parc).
  
- Alineació del denominat camí de les Caselles del Geperut.
  
B) Modificacions relatives a les normes urbanístiques.
  
- Incloure dins dels locals no computables els destinats a aparcament situats a la planta baixa (article 54).
  
- Variació de les limitacions establides per als elements superposats a les edificacions (article 58).
  
- Dimensió mínima de patis de parcel·les per a tota edificació (article 70).
  
- Reducció de la superfície mínima de la parcel·la de les àrees industrials corresponents al grau 2 (article 159).
  
- Reducció de la reculada de l'edificació pel que fa a límits (article 160) i de la banda no edificable adossada a les edificacions industrials (article 162).
  
- Permissibilitat d'agrupacions industrials a parcel·les situades al nivell «a» (article 163).
  
- Supressió de la prohibició d'instal·lació d'agències de transports a determinats polígons industrials (article 164).
  
Cosa que es publica perquè se'n prenga coneixement general, d'acord amb el que s'estableix en els articles 38 i concordants de la Llei 6/1994, de la Generalitat Valenciana, Reguladora de l'Activitat Urbanística, i es fa públic que durant el termini esmentat d'un mes, que es comptarà a partir de la data de la publicació d'aquest edicte en el Diari Oficial de la Generalitat Valenciana, es podrà examinar l'expedient al Servei d'Urbanisme i Medi Ambient (carrer de Jordi Juan, número 13, planta), de 10.00 a 14.00 hores, i també formular les al·legacions oportunes.
  
L'acord d'exposició pública determinarà la suspensió de llicències de parcel·lació, edificació i demolició en aquelles zones per a les quals el contingut d'aquestes modificacions supose una variació del règim urbanístic vigent. Aquesta suspensió durarà fins a l'aprovació definitiva d'aquest expedient, i com a màxim dos anys, a partir de la publicació en el Diari Oficial de la Generalitat Valenciana.